Document ID: 31988R3880

NEUVOSTON ASETUS (ETY) N:o 3880/88,
annettu 12 päivänä joulukuuta 1988,
oliiviöljyalan erityistoimenpiteistä annetun asetuksen (ETY) N:o 2262/84 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(1),
ottaa huomioon Euroopan parlamentin lausunnon(2),
sekä katsoo, että
asetuksen (ETY) N:o 2262/84(3), sellaisena kuin se on viimeksi muutettuna asetuksella (ETY) N:o 3462/87(4), 1 artiklan 1 kohdan mukaan tuottajajäsenvaltioiden on perustettava erityisiä toimielimiä, joiden tehtävänä ovat tietyt oliiviöljyn tuotantotukijärjestelmään liittyvät tarkastukset ja toimet; kyseisen asetuksen 1 artiklan 5 kohdan mukaan neuvosto vahvistaa ennen 1 päivää tammikuuta 1989 kyseisten toimielinten tosiasiallisten kustannusten rahoitusmenetelmän markkinointivuodesta 1989/1990,
tärkeän tehtävän vuoksi, joka näillä toimielimillä on tuotantotuen asianmukaisen ja yhdenmukaisen soveltamisen valvonnassa, on tarpeen säätää toimielinten tosiasiallisten menojen rahoitusmenetelmästä, jolla ne voivat toimia tehokkaasti ja säännöllisesti säädetyn hallinnollisen riippumattomuuden mukaisesti; tämä tavoite voidaan saavuttaa menetelmällä, jossa yhdistetään yhteisön rahoitus ja jäsenvaltion rahoitus, ja
toimielinten tilanne ei ole samanlainen kaikissa kyseisissä neljässä tuottajajäsenvaltiossa; hallinnollisten ja oikeudellisten vaikeuksien vuoksi toimielinten perustaminen ja/tai toiminta on viivästynyt tietyissä jäsenvaltioissa; tämän vuoksi nämä jäsenvaltiot eivät ole käyttäneet tehokkaasti enimmäismääriä, jotka niille oli varattu alkujaksoksi, jolloin yhteisö vastaa rahoituksesta 100-prosenttisesti; tämän vuoksi kyseistä jaksoa on pidennettävä vuodella korottamatta enimmäismääriä, jotka on jo osoitettu tämänhetkisen lainsäädännön mukaan,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2262/84 1 artiklan 5 kohta seuraavasti:
"5 Viiden vuoden ajan 1 päivästä marraskuuta 1984 toimielimen tosiasialliset menot katetaan Euroopan yhteisöjen yleisen talousarvion puitteissa:
- Italian osalta 100-prosenttisesti kolmelta ensimmäiseltä vuodelta kokonaismäärään asti, joka on enintään 14 miljoonaa ecua ja 50-prosenttisesti neljänneltä ja viidenneltä vuodelta,
- Kreikan osalta 100-prosenttisesti kokonaismäärään asti, joka on enintään 7 miljoonaa ecua.
Kolmen vuoden ajan 1 päivästä marraskuuta 1989 Italian ja Kreikan toimielimen tosiasialliset menot katetaan Euroopan yhteisöjen yleisen talousarvion puitteissa 50-prosenttisesti.
Espanjan ja Portugalin osalta toimielimen tosiasialliset menot 1 päivästä maaliskuuta 1986 31 päivään lokakuuta 1990 katetaan 100-prosenttisesti Euroopan yhteisöjen yleisen talousarvion puitteissa kokonaismäärään asti, joka on enintään 9,3 miljoonaa ecua Espanjan osalta ja 4,7 miljoonaa ecua Portugalin osalta. Kyseiset menot katetaan kyseisen talousarvion puitteissa 50-prosenttisesti 1 päivästä marraskuuta 1990 31 päivään lokakuuta 1992.
Jäsenvaltiot voivat asetuksen N:o 136/66/ETY 38 artiklassa säädettyä menettelyä noudattaen määritettävin edellytyksin kattaa osan niille kuuluvasta taloudellisesta vastuusta pidättämällä osan oliiviöljyalalla myönnetyistä yhteisön tuista.
Neuvosto vahvistaa määräenemmistöllä komission ehdotuksesta ennen 1 päivää tammikuuta 1992 kyseisten kustannusten rahoitusmenetelmän markkinointivuodesta 1992/1993."
2 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1988.

Labels: 17
19
15